
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 234
                                                           din 29 noiembrie 2018
privind validarea mandatului domnului consilier local Drăghici Ioan 
și modificarea componenței unei comisii de specialitate

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre și referatul de aprobare al Primarului municipiului, în calitate de inițiator, înregistrat cu nr. 32.616/19.11.2018, calitate conferită de prevederile art. 33 din Legea nr. 393/2004 privind Statutul aleșilor locali, cu modificările și completările ulterioare, coroborat cu prevederile art. 45 alin. (6) din Legea nr. 215/2001, Legea administrației publice locale, republicată, cu modificările și completările ulterioare;

Având în vedere demisia domnului Pop Claudiu din calitatea de consilier local, înregistrată la registratura generală a Municipiului Sighișoara cu nr. 31.356/06.11.2018;


Văzând adresa înregistrată la registratura generală a Municipiului Sighișoara cu nr.     31.513/07.11.2018, depusă de Partidul Uniunea Independentă pentru Sighișoara (U.I.P.S.), din partea căruia domnul Pop Claudiu, a fost validat consilier local, prin care adresează solicitarea de a se lua act de vacanța locului de consilier local al acestuia și inițierea procedurilor necesare pentru ocuparea locului rămas vacant, ca urmare a demisiei domnului Pop Claudiu, de către domnul Drăghici Ioan;


Având în vedere Hotărârea Consiliului Local Sighișoara nr. 233/29.11.2018 privind încetarea de drept a mandatului de consilier local al domnului Pop Claudiu;


Ținând cont de prevederile art. 6 și 7 din Legea nr. 393/2004 privind Statutul aleșilor locali, cu modificările și completările ulterioare, respectiv prevederile art. 100 alin. (33) din Legea nr. 115/2015 pentru alegerea autorităților administrației publice locale, pentru modificarea Legii administrației publice locale nr. 215/2001, precum și pentru modificarea și completarea Legii nr. 393/2004 privind Statutul aleșilor locali;


Având în vedere prevederile Regulamentului de organizare și funcționare al Consiliului local Sighișoara, aprobat prin Hotărârea Consiliului Local Sighișoara nr. 98/25.10.2012;


Văzând și Raportul de specialitate, înregistrat cu nr. 32.615/19.11.2018, prezentat de Biroul Juridic, prin care se propune validarea mandatului domnului consilier local Drăghici Ioan și modificarea componenței unei comisii de specialitate, făcându-se dovada îndeplinirii prevederilor legale;

În temeiul prevederilor art. 31 alin. (3), art. 36 alin. (1) și alin. (9), art. 45 alin. (1) și ale art. 115 alin. (1) lit. “b” din Legea nr. 215/2001, Legea administrației publice locale, republicată, cu modificările și completările ulterioare,

H O T Ă R Ă Ș T E :

Art. 1. Consiliul Local al Municipiului Sighișoara validează alegerea domnului Drăghici Ioan, din partea Partidului Uniunea Independentă pentru Sighișoara, în calitate de consilier local în cadrul Consiliul Local al Municipiului Sighișoara.

Art. 2. Se modifică Comisia pentru activități științifice, învățământ, sănătate, cultură, protecție socială, sportivă și agrement, care va avea următoarea componență:

- domnul Lazăr Dumitru – Florin;

- domnul Șoneriu Mihai – Marcel;

- doamna Todoran Geta Mariana;

- domnul Drăghici Ioan.

Art. 3. Prezenta hotărâre poate fi atacată de cei interesați la instanța de contencios administrativ în termen de 5 zile de la adoptare sau, în cazul celor absenți de la ședință, de la comunicare, potrivit art. 31^1 alin. (1) din Legea nr. 215/2001, Legea administrației publice locale, republicată, cu modificările și completările ulterioare.

Art. 4. Prezenta hotărâre se comunică domnului Drăghici Ioan și doamnelor/domnilor consilieri locali din cadrul Comisiei pentru activități științifice, învățământ, sănătate, cultură, protecție socială, sportivă și agrement, în vederea ducerii la îndeplinire a prevederilor acesteia.

Art. 5.  Prin grija d-nei Bizo Anca, Secretar al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

       Coman Meluș - Florian         

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
 Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Serviciul Administraţie publică locală;
  1 ex. Partidul Uniunea Independentă pentru Sighişoara (U.I.P.S.); 
  1 ex. domnul Drăghici Ioan;
  3 ex. membrii Comisiei pentru activităţi ştiinţifice, învăţământ, sănătate, cultură, protecţie socială, sportivă şi de
                                                                                                                                                                       agrement.
  12 ex.
  C.A.B.                               
